TIJORAT BANKLARIDA KASSA IShINI TAShKIL ETISh, INKASSATSIYA VA QIMMATLIKLARNI TAShIShGA DOIR YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2018-07-02)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlariga va Oʻzbekiston Respublikasi Vazirlar Mahkamasining 2004-yil 24-sentabrdagi 445-sonli “Plastik kartochkalar asosida hisob-kitob qilish tizimini yanada rivojlantirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2004-yil, 38-39-son, 425-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 17-maydagi 12/2-sonli qarori (roʻyxat raqami 1831, 2008-yil 27-iyun) (Oʻzbekiston Respublikasi qonun hujjatlari toʻplami, 2008-y., 26-27-son, 258-modda) bilan tasdiqlangan Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 4-bandda: toʻrtinchi xatboshi quyidagi tahrirda bayon etilsin: “inkassatsiya xizmati — bank mijozlarining kunlik naqd pul tushumlarini inkasso qilish, bank (bank filiali)ning qimmatliklarini tashish hamda xoʻjalik yurituvchi subyektlarning murojaatlariga koʻra taraflar oʻrtasida tuzilgan shartnomaga asosan ularning maxsus yuklarini tashish bilan bogʻliq boʻlgan xizmat”; quyidagi mazmundagi beshinchi va oltinchi xatboshilar bilan toʻldirilsin: “inkassatsiya punkti — bozor va savdo majmualari hududlarida faoliyat koʻrsatuvchi xoʻjalik yurituvchi subyektlar tomonidan kunlik naqd pul tushumlari solinib, plombalangan inkassatsiya xaltalarini topshiradigan maxsus joy (xona); slip — bank plastik kartasidan foydalangan holda operatsiya oʻtkazilganligini tasdiqlovchi va oʻzida operatsiya summasi, turi, sanasi, shuningdek bank plastik kartasini hamda ushbu slipni shakllantirgan terminalni identifikatsiya qilish imkonini beruvchi axborotlarni aks ettiruvchi terminal kvitansiyasi”; beshinchi—oʻn beshinchi xatboshilar tegishlicha yettinchi — oʻn yettinchi xatboshilar deb hisoblansin. 2. 24-band quyidagi mazmundagi beshinchi va oltinchi xatboshilar bilan toʻldirilsin: “Bank (uning filiali) nomi yoki uning manzili oʻzgargan hollarda yoki uning faoliyati tugatilgan taqdirda, bankda mavjud boʻlgan barcha muhr va shtamplarni yoʻq qilish uchun maxsus komissiya tuziladi va ushbu komissiyaga barcha muhr va shtamplarni roʻyxatdan oʻtkazish vazifasi yuklatiladi. Muhr va shtamplarni yoʻq qilish ishlari “Muhrlar va shtamplarni tayyorlash, saqlash va ulardan foydalanish tartibi toʻgʻrisida”gi nizom (roʻyxat raqami 1077, 2001-yil 27-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-yil, 20-son) talablari asosida amalga oshiriladi”. 3. 63-banddagi “bronza” degan soʻz “jez (latun) bilan qoplangan (sariq rangli)” degan soʻzlar bilan almashtirilsin. 4. 72-bandning uchinchi xatboshisi quyidagi tahrirda bayon etilsin: “Barcha bir martalik toʻlovlar 002-Sh-TX-shakldagi blankalar yordamida amalga oshiriladi. Blanka shakli mazkur Yoʻriqnomaning 49-ilovasida keltirilgan. Blanka xabarnomasining birinchi qismi bankning kunlik kassa hujjatlariga tikib qoʻyiladi, ikkinchi qismi esa mijozga beriladi. Jismoniy shaxslar soliq toʻlovlarini toʻlashda, maxsus toʻlov blankasi (mazkur Yoʻriqnomaning 50-ilovasi)dan foydalanishlari lozim. Toʻlov blankasi uch qismdan — xabarnoma, patta va kirim orderidan iborat. Kirim orderi kunlik kassa hujjatlariga tikiladi, patta soliqlarni toʻlagan jismoniy shaxslarga beriladi va xabarnoma tegishli tuman (shahar) davlat soliq inspeksiyasi xodimlari (mutaxassislari)ga ularning soʻrovlariga muvofiq taqdim qilinadi”. 5. 73-bandning birinchi xatboshisi quyidagi tahrirda bayon etilsin: “Mijozlar bank hisobvaraqlariga naqd pul qoʻyishlaridan avval buxgalteriya xodimlari hujjatlarni “Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnoma”da (roʻyxat raqami 1834, 2008-yil 11-iyul) (Oʻzbekiston Respublikasi qonun hujjatlari toʻplami, 2008-yil, 28-son, 276-modda) koʻrsatib oʻtilgan tartibda oldindan tekshirib chiqadilar va rasmiylashtiradilar”. 6. 89-bandda: “b” kichik banddan “omonatchilarga” degan soʻz chiqarib tashlansin; quyidagi mazmundagi “v” kichik band bilan toʻldirilsin: “v) omonatchilarga omonatlar boʻyicha foizlar toʻlash hamda omonatni qaytarish omonat kassalari orqali “Oʻzbekiston Respublikasi banklarida depozit operatsiyalarini amalga oshirish tartibi toʻgʻrisida”gi yoʻriqnoma (roʻyxat raqami 2205, 2011-yil 4-mart) (Oʻzbekiston Respublikasi qonun hujjatlari toʻplami, 2011-yil, 9-son, 97-modda) talablari boʻyicha”. 7. Quyidagi mazmundagi 891-band bilan toʻldirilsin: “891. Bank plastik kartalaridan foydalangan holda chiqim amallari bajarilganda, avtomat tarzda shakllantirilib chop etiladigan slip chiqim kassa orderlariga tenglashtiriladi. Kun oxirida bank kassasidagi terminal orqali jismoniy shaxslarning bank plastik kartalaridan chiqim qilingan naqd pullar umumiy summasiga chiqim kassa orderi rasmiylashtiriladi. Bunda, bank plastik kartalari orqali bajarilgan har bir amallar summasi mazkur Yoʻriqnomaning 231-bandida qayd qilingan axborotlar tasmasiga kiritilishi lozim”. 8. 166-band quyidagi tahrirda bayon etilsin: “166. Dalolatnomada qayd etilgan pul va tangalar qayta sanash kassasiga boshchilik qiluvchi xodimga beriladi. Ushbu xodim xoʻjalik yurituvchi subyektning xaltalarida aniqlangan toʻlovga yaroqsiz va qalbaki pullarning qiymati va ularning raqami yoki tangalar summasi boʻyicha qabul qilinganligi yuzasidan maʼlumotnoma tuzadi. Tuzilgan maʼlumotnoma bank (bank filiali)ning bosh buxgalteriga yuboriladi va bank (bank filiali)ning bosh buxgalteri 003-shakldagi kirim orderini (20-ilova) rasmiylashtiradi hamda toʻlovga yaroqsiz yoki qalbaki pullarni 90145 — “Toʻlovga yaroqsiz banknot va tangalar” hisobvaragʻida “donasi 1 soʻm” boʻlgan shartli bahoda hisobga oladi”. 9. 203-band quyidagi tahrirda bayon etilsin: “203. Naqd pullarning qalbaki ekanligi aniq koʻrinib turgan (ularni ekspertiza qilishga zarurat boʻlmagan) hollarda, qalbaki banknot va tangalar, ularning nominal qiymati qanday boʻlishidan qatʼi nazar mazkur Yoʻriqnomaning 166 va 215-bandlari talablari asosida kassaga kirim qilinadi hamda bu haqda bank (bank filiali) boshqaruvchisiga xabar beriladi. Bank (bank filiali) boshqaruvchisi belgilangan tartibda tuman (shahar) ichki ishlar boʻlimlariga qalbaki pulning qanday holatda aniqlanganligi, uning seriya va raqamini koʻrsatgan holda xabar qiladi. Qalbaki pullar ushbu hisobvaraqdan chiqim kassa orderi boʻyicha tilxat asosida huquqni muhofaza qiluvchi organga, uning yozma soʻrovnomasiga asosan beriladi. Qoʻshimcha axborot Markaziy bankning tegishli hududiy Bosh boshqarmasi va Emissiya-kassa operatsiyalari departamentiga maʼlumot uchun yuboriladi”. 10. 204-bandda: birinchi xatboshidagi “dehqon, buyum va qurilish materiallari bozorlari” degan soʻzlar “bozorlar va savdo majmualari” degan soʻzlar bilan almashtirilsin; beshinchi xatboshidagi “dehqon, buyum va qurilish materiallari bozorlari” va “yakka tartibdagi tadbirkorlardan” degan soʻzlar tegishlicha “bozorlar va savdo majmualari” va “xoʻjalik yurituvchi subyektlardan” degan soʻzlar bilan almashtirilsin; quyidagi mazmundagi toʻqqizinchi xatboshi bilan toʻldirilsin: “Bank (bank filiali)ning xoʻjalik yurituvchi subyekt huzuridagi maxsus kassalari faqat tegishli xoʻjalik yurituvchi subyektning kunlik naqd pul tushumlarini qabul qilib olish uchun tashkil etiladi”. 11. 215-bandning ikkinchi xatboshisi quyidagi tahrirda bayon etilsin: “Aniqlangan toʻlovga yaroqsiz yoki qalbaki pullar, tuzilgan dalolatnomalar bilan birgalikda bankning kassa mudiriga beriladi hamda bank (bank filiali) bosh buxgalteri tomonidan 90145 — “Toʻlovga yaroqsiz banknot va tangalar” hisobvaragʻida “donasi 1 soʻm” boʻlgan shartli bahoda hisobga olinadi”. 12. 220-band quyidagi tahrirda bayon etilsin: “220. Bank (bank filiali) kassalarida (aylanma kassa va naqd pullar zaxirasidagi) mavjud naqd pullar kutilayotgan toʻlovlarni taʼminlash uchun yetarli boʻlmagan hollarda, bank yetmayotgan naqd pullar summasiga madad puli soʻrab, Markaziy bankning hududiy Bosh boshqarmalariga “Oʻzbekiston Respublikasida banklar tomonidan pul muomalasiga doir ishlarni tashkil etish toʻgʻrisida”gi yoʻriqnomaga (roʻyxat raqami 1518, 2005-yil 26-oktabr) (Oʻzbekiston Respublikasi qonun hujjatlari toʻplami, 2005-yil, 43-44-son, 334-modda) muvofiq buyurtma asosida murojaat qiladi. Bank (bank filiali) tomonidan soʻralgan madad pullari Markaziy bankning hududiy Bosh boshqarmasi farmoyishiga asosan Hisob-kitob-kassa markazi aylanma kassasidagi yoki boshqa bank (bank filiali) kassalaridagi naqd pullar hisobidan belgilangan tartibda berilishi mumkin. Olingan madad pullari uch bank ish kuni mobaynida belgilangan maqsadlar boʻyicha sarflanishi lozim. Ushbu muddatda sarflanmay qolgan madad pullari Markaziy bankning hududiy Bosh boshqarmasi Hisob-kitob-kassa markaziga qaytarilishi shart”. 13. 248-band quyidagi tahrirda bayon etilsin: “248. Bank (bank filiali, bank amaliyot boʻlimi) boshqaruvchilari, bosh buxgalterlari va kassa mudirlariga pul saqlash omborlarini ochish-yopish huquqi beriladi va ularga pul saqlash omborlaridagi naqd pul hamda boshqa qimmatliklarning butligi va daxlsizligini taʼminlash boʻyicha tegishli choralar koʻrish vazifasi yuklatiladi. Ushbu javobgarlikni bank (bank filiali) boshqaruvchisi (amaliyot boʻlimi boshligʻi) ishda boʻlgan vaqtda oʻzining oʻrinbosari zimmasiga yuklashiga ruxsat etilmaydi”. 14. 266-banddagi “Almashtirish shoxobchasi toʻgʻrisidagi nizom”ga (roʻyxat raqami 1114, 2002-yil 14-mart) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 5-son)” va “09005 — “Valyuta va yoʻl cheklarini ekspertizaga qabul qilishda ishlatiladigan maʼlumotnoma” degan soʻzlar tegishlicha “Ayirboshlash shoxobchasi toʻgʻrisidagi nizom”ga (roʻyxat raqami 2183, 2011-yil 17-yanvar) (Oʻzbekiston Respublikasi qonun hujjatlari toʻplami, 2011-yil, 3-son, 28-modda)” va “09005 — “Valyuta va yoʻl cheklarini ekspertizaga qabul qilishda ishlatiladigan kvitansiya” degan soʻzlar bilan almashtirilsin. 15. 268-band quyidagi tahrirda bayon etilsin: “268. Chek daftarchalarini rasmiylashtirish va keyinchalik ularni mijozlarga berish bank mijozlarining buyurtmalariga asosan amalga oshiriladi. Bank (bank filiali) mijozlari oʻz faoliyatini tugatayotgan yoki oʻz hisobvaraqlarini boshqa bankka oʻtkazadigan yoki boshqa hollarda, ushbu bank (bank filiali) tomonidan berilgan hamda toʻliq yoki qisman foydalanilmagan chek daftarchalari bankka (bank filialiga) qaytariladi. Nuqsonli, ishdan chiqqan yoki foydalanmasdan qaytarilgan chek daftarchalari ulardagi imzo qoʻyiladigan qismini uchburchak shaklida qirqish orqali foydalanilmaydigan holga keltiriladi va 93609 — “Saqlanayotgan qimmatbaho buyumlar” hisobvaragʻiga belgilangan tartibda kirim qilinadi. Mazkur yaroqsiz holga keltirilgan chek daftarchalari maxsus komissiya tomonidan belgilangan tartibda yoʻq qilinguniga qadar, qimmatliklar singari bankning pul saqlash omborida (alohida) but saqlanishi lozim”. 16. 269-band quyidagi mazmundagi ikkinchi xatboshi bilan toʻldirilsin: “94500 — “Garov sifatidagi qimmatli qogʻozlar, mulklar va mulkiy huquq (talab)lar” balans hisobvaraqlarida yuritilayotgan kreditlar taʼminoti sifatida qabul qilingan qimmatli qogʻozlar, kafolat va kafilliklar yoki garov sifatida saqlanayotgan mulklar va mulkiy huquq (talab)lar, garov shartnomalari banklarning pul saqlash omborlarida oʻz nominal qiymatlari boʻyicha saqlanadi hamda mazkur Yoʻriqnomaning 40-ilovasida keltirilgan 120-shakldagi kitobda hisobga olinishi lozim”. 17. Quyidagi mazmundagi 2711-band bilan toʻldirilsin: “2711. Bank (bank filiali) kassasidagi Markaziy bankka topshirilishi lozim boʻlgan naqd pullar joʻnatilmagan taqdirda, pullar toʻliq bogʻlamlarda yoki toʻliq tanga solingan qoplarda 10198 — “Markaziy bankka topshiriladigan naqd pullar zaxirasi” hisobvaragʻiga kirim qilinadi. Ushbu naqd pullar aylanma kassa va naqd pullar zaxirasi qoldiqlaridan alohida saqlanishi hamda ushbu Yoʻriqnomaning 51-ilovasida keltirilgan 141A-shakldagi kitobda hisobga olinishi lozim. Markaziy bank hududiy Bosh boshqarmasining tegishli farmoyishiga asosan 10198 — “Markaziy bankka topshiriladigan naqd pullar zaxirasi” hisobvaragʻidan belgilangan tartibda naqd pullarni chiqim qilishga ruxsat etiladi”. 18. 272-bandning “b” kichik bandi quyidagi tahrirda bayon etilsin: “b) aylanma kassadagi, naqd pullar zaxirasidagi va Markaziy bankka topshiriladigan naqd pullar zaxirasidagi naqd pul va boshqa qimmatliklar tegishli buxgalteriya hisobi maʼlumotlariga hamda 120, 141 va 141A-shakldagi kitoblarda koʻrsatilgan qoldiqlarga mos kelishini”. 19. 274-bandning birinchi xatboshisidagi “120, 141 va 121-shakldagi” degan soʻzlar “120, 121, 141 va 141A-shakldagi” degan soʻzlar bilan almashtirilsin. 20. 311-bandning birinchi xatboshisidagi “120, 121 va 141-shakldagi” degan soʻzlar “120, 121, 141 va 141A-shakldagi” degan soʻzlar bilan almashtirilsin. 21. 319-banddagi “tijorat bankining” degan soʻzlar “bank (bank filiali)ning” degan soʻzlar bilan almashtirilsin. 22. 325-bandda: birinchi xatboshidagi “Tijorat banklari” degan soʻzlar “Bank (bank filiali)” degan soʻzlar bilan almashtirilsin; ikkinchi xatboshi quyidagi tahrirda bayon etilsin: “Bank (bank filiali) tomonidan bank binosida va binosidan tashqarida tashkil etilgan hamda qanday nomlanishidan qatʼi nazar, bank amaliyot kuniga ulangan barcha omonat (jamgʻarma) kassalari va minibank kassalari, turli kommunal va boshqa toʻlovlarni qabul qiluvchi kassalar, pul oʻtkazmalari shoxobchalari (keyingi oʻrinlarda bankdan tashqarida joylashgan operatsion kassalar deb yuritiladi) uchun ushbu bobdagi talablar bir xil tartibda qoʻllaniladi (xoʻjalik yurituvchi subyektlar huzuridagi bankning maxsus kassalari bundan mustasno). Valyuta ayirboshlash shoxobchalari (kassalari) binolariga talablar va ish tartibi “Ayirboshlash shoxobchasi toʻgʻrisida”gi nizomga (roʻyxat raqami 2183, 2011-yil 17-yanvar) (Oʻzbekiston Respublikasi qonun hujjatlari toʻplami, 2011-yil, 3-son, 28-modda) muvofiq belgilanadi”. 23. 326-banddagi “Tijorat banklari” degan soʻzlar “Banklar (bank filiallari)” degan soʻzlar bilan almashtirilsin. 24. 327-bandda: birinchi xatboshidagi “Tijorat banklari va ular filiallarining” degan soʻzlar “Bank (bank filiali)ning” degan soʻzlar bilan almashtirilsin; ikkinchi xatboshidagi “turli xil davlat bojlari” degan soʻzlar chiqarib tashlansin; quyidagi mazmundagi toʻrtinchi va beshinchi xatboshilar bilan toʻldirilsin: “Bunda inkassatsiya xizmati yoʻnalishi oʻzlari joylashgan tuman yoki tumanlarga boʻlinmagan shahar hududidan tashqariga chiqishlariga ruxsat etilmaydi. Tumanlarga boʻlingan shahar hududida faoliyat yuritayotgan banklar (bank filiali) tomonidan bankdan tashqarida joylashgan operatsion kassalar mazkur Yoʻriqnomaning 331-bandi talablariga muvofiq tashkil etilishi mumkin. Ushbu kassalarga tushgan naqd pul tushumlari ularni tashkil etgan bank (bank filiali) kassalariga inkassatsiya xizmati orqali topshirilishi shart”. 25. 330-band quyidagi tahrirda bayon etilsin: “330. Bankdan tashqarida joylashgan operatsion kassa banklar (bank filiallari)ni ichki ishlar idoralari huzuridagi qoʻriqlash boʻlinmalari tomonidan qoʻriqlashni tashkil etish boʻyicha tegishli normativ-huquqiy hujjat talablari asosida jihozlangan boʻlishi shart. Bankdan tashqarida joylashgan operatsion kassalar xonalari bank (bank filiali) va ichki ishlar idoralari huzuridagi qoʻriqlash boʻlinmalari oʻrtasida tuzilgan shartnoma asosida: qoʻriqlash, yongʻindan va xavfdan ogohlantiruvchi signalizatsiya vositalari bilan jihozlanadi; ish vaqti (8 soat) davomida bitta qoʻriqlash xizmati xodimi yordamida qoʻriqlanadi; qoʻriqlash, yongʻindan va xavfdan ogohlantiruvchi signalizatsiya vositalaridan yuboriladigan “Tashvish” xabari boʻyicha Texnik qoʻriqlash punkti (TQP) tomonidan tezkor guruh yordamida muhofaza qilinadi”. 26. 333-banddagi “Tijorat banklarining” degan soʻzlar “Banklar (bank filiallari)ning” degan soʻzlar bilan almashtirilsin. 27. 335-band quyidagi tahrirda bayon etilsin: “335. Bankdan tashqarida joylashgan operatsion kassalarda naqd pullarni omonatlarga qabul qilish, ular boʻyicha foizlar toʻlash hamda omonatni qaytarish “Oʻzbekiston Respublikasi banklarida depozit operatsiyalarini amalga oshirish tartibi toʻgʻrisida”gi yoʻriqnoma (roʻyxat raqami 2205, 2011-yil 4-mart) (Oʻzbekiston Respublikasi qonun hujjatlari toʻplami, 2011-yil, 9-son, 97-modda) talablariga muvofiq amalga oshiriladi”. 28. 336-bandda: ikkinchi xatboshi quyidagi tahrirda bayon etilsin: “Bunda bank (bank filiali) inkassatsiya xizmati bilan tuzilgan shartnoma asosida bankdan tashqarida joylashgan operatsion kassalarni zarur miqdorda madad puli bilan taʼminlaydi. Bank amaliyot kuni yakunlanganidan soʻng, operatsion kassada mavjud boʻlgan milliy va chet el valyutalaridagi naqd pul qoldiqlari hamda boshqa qimmatliklar tegishli bank (bank filiali) kassasiga inkassatsiya xizmati orqali topshirilishi shart”; uchinchi xatboshidagi “kassasida” degan soʻz “kassada” degan soʻz bilan almashtirilsin. 29. 340-bandning birinchi xatboshisi “kassa” degan soʻzdan keyin “(jamgʻarma)” degan soʻz bilan toʻldirilsin. 30. 343-bandda: birinchi xatboshidagi “Oʻzbekiston Respublikasi Markaziy banki” degan soʻzlar “Markaziy bank” degan soʻzlar bilan almashtirilsin; quyidagi mazmundagi uchinchi xatboshi bilan toʻldirilsin: “Pul tushumini inkassatsiya qilish va qimmatliklarni tashish Ichki ishlar vazirligining Yoʻl harakati xavfsizligi bosh boshqarmasi bilan kelishgan holda Markaziy bank tomonidan tasdiqlangan yoʻriqnoma asosida inkassatsiya xizmati tomonidan maxsus chiroqli (mayoqcha) va tovushli signal (sirena)lar hamda radioaloqa vositalari bilan jihozlangan va tashqi qismlari rangli-grafik sxema asosida boʻyalib, Davlat yoʻl harakati xavfsizligi xizmatlarida maxsus tezkor (operativ) avtomashina sifatida roʻyxatga qoʻyilgan avtomashinalar yordamida amalga oshiriladi”. 31. 349-band “inkassatsiya birlashmasi” degan soʻzlardan keyin “va uning hududiy inkassatsiya boshqarmalari” degan soʻzlar bilan toʻldirilsin. 32. 350-bandning uchinchi xatboshisidan “tijorat” degan soʻz chiqarib tashlansin. 33. 352-band quyidagi mazmundagi uchinchi xatboshi bilan toʻldirilsin: “Xoʻjalik yurituvchi subyekt inkassatsiya xizmati bilan shartnoma tuzish uchun naqd pul tushumini topshirish shoxobchasi joylashgan manzilini tasdiqlovchi va undan foydalanish huquqini beruvchi tegishli hujjatlar nusxasini shartnoma tuzish haqidagi arizaga ilova qilgan holda inkassatsiya xizmatiga taqdim etadi”. 34. 355-bandning toʻrtinchi xatboshisi chiqarib tashlansin. 35. Quyidagi mazmundagi 3551-band bilan toʻldirilsin: “3551. 100 ta va undan koʻproq turgʻun savdo shoxobchalari va savdo oʻrinlari mavjud boʻlgan bozorlarda (haftada bir kun ishlaydigan bozor va mol bozorlaridan tashqari) va savdo majmualarida xoʻjalik yurituvchi subyektlarning kunlik naqd pul tushumlarini qabul qilish uchun inkassatsiya punktlari tashkil etilishi mumkin. Inkassatsiya punkti joylashgan xona eshiklari ichki tomondan qulflanishi lozim. Inkassatsiya punkti naqd pul tushumlari solinib, plombalangan xaltalarni (plomba namunalari bilan taqqoslab) mijozlardan qabul qilib olishi uchun inkassatsiya boʻlimi boshligʻi va kassa mudiri tomonidan tasdiqlangan plomba namunalari bilan taʼminlangan boʻlishi shart. Inkassatorlar xoʻjalik yurituvchi subyektlardan naqd pullar solingan xaltalarni qabul qilib olishlari uchun inkassatsiya punkti xonasi toʻsiq (baryer) bilan ajratilgan boʻlishi lozim. Inkassatsiya punkti inkassatorlari xoʻjalik yurituvchi subyektlardan inkassatsiya xaltalarini mazkur Yoʻriqnomaning XIX bobi talablariga asosan qabul qiladi”. 36. 358-bandning birinchi xatboshisi quyidagi tahrirda bayon etilsin: “Inkassatsiya boʻlimi boshligʻi oʻrinbosari (navbatchi inkassator) pul tushumini yigʻish uchun inkassatorlarga yoʻnalishga chiqishlaridan avval 172-shakldagi kitobga imzo qoʻydirgan holda; yigʻuvchi inkassatorga — bir yil muddatga beriladigan 173-shakldagi ishonchnoma (33-ilova), 107-shakldagi tashrif varaqalari (32-ilova), inkassatsiya boʻlimining yoʻnalish raqami koʻrsatilgan muhrni; brigada boshligʻiga Yoʻl harakati xavfsizligi bosh boshqarmasi guvohnomasini, yoʻnalishga beriladigan tashrif varaqlari va boʻsh xaltalar soni haqidagi maʼlumotnomani (8-ilova) topshiradi”. 37. 359-bandning ikkinchi xatboshisi quyidagi tahrirda bayon etilsin: “Plombirlar, muhrlar, shtamplar va kalitlar hisobini yuritish va ular harakatini qayd etish daftari (27-ilova) hamda Pul tushumini inkassatsiya qilishda tashrif varaqasi, xalta, muhr va ishonch qogʻozlarining hisobini yuritish kitobi (34-ilova) raqamlanishi, tikilishi va hududiy inkassatsiya boshqarmasining muhri bilan tasdiqlanishi lozim”. 38. 372-bandning ikkinchi xatboshisidagi “surgʻuchli muhrlarni” va “surgʻuchli muhrlari” degan soʻzlar tegishlicha “plombiratorlarni” va “plombiratorlari” degan soʻzlar bilan almashtirilsin. 39. 373-bandning birinchi xatboshisi quyidagi tahrirda bayon etilsin: “Inkassatorlar inkassatsiya qilingan pul tushumi bilan birga tashrif varaqalari va yuk xatlarini, shuningdek ishonchnoma va yoʻnalish raqami koʻrsatilgan muhrni seyflarda saqlashlari shart”. 40. 378-bandning birinchi xatboshisi quyidagi tahrirda bayon etilsin: “Inkassatorlardan biri boshliq etib tayinlanadi va u brigada (guruh)ning qimmatliklarni tashishga doir barcha ishlarini tashkil etadi. Brigada boshligʻiga bir martalik, uning familiyasi, ismi, otasining ismi, imzo namunasi qayd etilgan va brigada tarkibiga kiruvchi barcha inkassatorlarning familiyalari yozilgan hamda ismlari, otasining ismlari bosh harflari koʻrsatilgan hamda inkassatsiya boshqarmasi boshligʻi va bosh buxgalterining imzolari qoʻyilib, muhr bilan tasdiqlangan hamda mazkur Yoʻriqnomaning 38-ilovasida keltirilgan 179-shakldagi ishonchnoma beriladi”. 41. 394-banddagi “ombor eshigi” degan soʻzlar “maxsus avtomashina yukxonasi eshigi” degan soʻzlar bilan almashtirilsin. 42. 414-bandda: “a” kichik banddagi “Oʻzbekiston Respublikasi Markaziy bankining” degan soʻzlar “Markaziy bankning” degan soʻzlar bilan almashtirilsin; quyidagi mazmundagi “g” kichik band bilan toʻldirilsin: “g) qabul qilinmagan (topshirilmagan) pulli va boʻsh xalta (qop)larga kassa hujjatlarini toʻldirish”. 43. 18-ilova mazkur oʻzgartirish va qoʻshimchalarning 1-ilovasiga muvofiq tahrirda bayon etilsin. 44. Mazkur oʻzgartirish va qoʻshimchalarning 2 va 3-ilovalariga muvofiq mazmundagi 50 va 51-ilovalar bilan toʻldirilsin.